Vyf gevonnis na transitorooftogVyf rowers, waaronder ŉ voormalige polisiebeampte, is Woensdag in die Pietermaritzburg-landdroshof gevonnis nadat hulle skuldig bevind is op drie aanklagte van moord na ŉ transitorooftog. Regter Anton van Zyl het die vyf mans effektiewelik tot 30 jaar tronkstraf elk gevonnis in verband met die voorval in Oktober 2009. Die verdagtes het ŉ motor gebruik om teen ŉ transitovoertuig te bots en dit om te keer. Ottoman Msimang, hulle makker, is in die proses dood. George van Tonder, bestuurder van die transitovoertuig, en Sibusiso Phakathi, ŉ veiligheidswag, is ook tydens die voorval dood. Van Zyl het bevind dat lewenslange tronkstraf onvanpas is aangesien die rowers nie die bedoeling gehad het om die slagoffers dood te maak nie. Jerody Mthiyane (37), Philemon Nhleko (41), Ewat Kabr (35), Zikethela Sokhela (36) en ao. Siyabonga Mkanyana (41) is elk tot vyf jaar gevonnis vir die diefstal van die motor wat in die rooftog gebruik is, 10 jaar vir die ontploffing wat gedoen is om die agterkant van die transitovoertuig oop te kry, 15 jaar vir die drie moorde, 10 jaar vir poging tot moord en 20 jaar vir roof met verswarende omstandighede. Van Zyl het gelas dat van die vonnisse gelyklopend uitgedien word. Van Zyl sê geen van die verdagtes het berou getoon nie. Die transitovoertuig het R692 000 van Newcastle na ŉ pensioen-uitbetalingspunt in Ladysmith vervoer toe die voorval plaasgevind het.